text: কাবুলে আত্মঘাতী বোমা হামলায় নিহত ১২
  প্রকাশিত: ০৪:৩৯ , ১২ জুন ২০১৮ আপডেট: ০৪:৩৯ , ১২ জুন ২০১৮
  আন্তর্জাতিক ডেস্ক: আফগানিস্তানের কাবুলে আত্মঘাতী বোমা হামলায় অন্তত ১২ জন নিহত হয়েছে। আহত হয়েছেন আরও ৩০ জন। আহত অনেকের অবস্থা আশঙ্কাজনক হওয়ায় মৃতের সংখ্যা বাড়তে পারে বলে জানিয়েছেন চিকিৎসকেরা। দেশটির স্বরাষ্ট্র মন্ত্রণালয়ের বরাত দিয়ে এ তথ্য জানিয়েছে আল জাজিরা।
  দেশটির স্বরাষ্ট্র মন্ত্রণালয়ের মুখপাত্র নাজিব ড্যানিশ সোমবার জানান, রাজধানী কাবুলের পশ্চিমে অবস্থিত গ্রামীণ পুনর্বাসন ও উন্নয়ন মন্ত্রণালয় বিল্ডিংয়ের প্রবেশ পথে ওই আত্মঘাতী বোমা হামলার ঘটনা ঘটে। তবে, এখন পর্যন্ত এ হামলার দায় স্বীকার করেনি কেউ।
  ওই মুখপাত্রের বরাত দিয়ে বার্তা সংস্থা রয়টার্স বলছে, আক্রান্তদের তালিকায় নারী ও শিশুসহ মন্ত্রণালয়ের কর্মচারীরাও রয়েছেন।
  গত বৃহস্পতিবার আফগান প্রেসিডেন্ট আশরাফ ঘানি তালেবানদের সাথে শর্তহীন যুদ্ধবিরতি ঘোষণা দিয়েছেন। প্রেসিডেন্টের ঘোষণার পর তালেবানরাও ঘোষণা দিয়েছে, তারা ঈদের তিন দিন যুদ্ধবিরতিতে থাকবে।
  ব্রেক্সিট চুক্তি বাস্তবায়নে সময় চাইলেন থেরেসা মে
  আন্তর্জাতিক ডেস্ক: ব্রেক্সিট চুক্তি বাস্তবায়নে ইউরোপিয় ইউনিয়নের কাছে ৩০ জুন পর্যন্ত সময় চাইলেন ব্রিটিশ প্রধানমন্ত্রী থেরেসা মে। ইউরোপীয়...
  আন্তর্জাতিক ডেস্ক: ক্রাইস্টচার্চে সন্ত্রাসী হামলায় নিহতদের দেহ হস্তান্তরের পর দাফন প্রক্রিয়া শুরু হয়েছে। ম্যামোরিয়াল পার্ক সেমিট্রিতে...